《早夏陪知府学士登叠嶂楼》
宋代·梅尧臣

高陵自可眺，况复更层楼。
峨峨众山翠，活活寒溪流。
新篁未扫箨，缘险已修修。
曲道出林杪，飞宇跨城头。
春余众芳歇，子结累蔓抽。
庭空野鼠窜，日暝啼禽留。
谁知郡府趣，适有林壑幽。
主人易吾土，惟袭是瀛洲。
伊我去闾井，尔来三十秋。
昔望白云下，今从轻轩游。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。